Adam Sandler

Adam Sandler (g. 1966 m. rugsėjo 9 d. Brukline, Niujorke) – JAV aktorius, komediantas.

 Biografija 

Adam Richard Sandler gimė 1966 m. rugsėjo 9 d. Brukline, Niujorke, žydų šeimoje, kuri buvo emigravusi iš Lietuvos. Adamas buvo klasės juokdarys ir jam grėsė būti išmestam iš mokyklos. Adamo brolis jam pasiūlė pabandyti laimę Bostone esančiame komediantų klube, per naujokų vakarą. Jam sekėsi gerai, bet per blogus savo pasirodymus jis pradėdavo mikčioti, todėl brolis jam pasiūlė dainuoti. Dvejodamas dėl savo ateities jis nusprendė mokytis Niujorko universitete dailės bakalauro. Tuo pat metu jis vis dar vaidindavo komedijų klubuose, įtraukęs į repertuarą juokingas daineles, kad užgoštų mikčiojimą. Po šių dainelių Adamas buvo keliolika kartų pakviestas vaidinti „The Crosby Show“ laidoje, po kurios persikėlė dirbti į „Saturday Night Live“ laidą. Pirmaisiais metais dirbo už kadro, rašydamas scenarijus, bet po vienerių metų jis tapo 90-ųjų metų trijulės dalimi, kurią sudarė Chris Farley, David Spade ir jis.

Pamatęs, kad išėjusiems iš SNL laidos sekasi įsilieti į filmus, jis pasielgė taip pat ir 1989 m. gavo vaidmenį mažo biudžeto filme „Going Overboard“, kuriame gavo pagrindinį vaidmenį. 1991 m. jis gavo mažesnį vaidmenį filme „Shakes the Clown“, taip pat įsimintiną vaidmenį filme „Kiaušingalviai“. Nuo 1995 m. Adamas Sandler’is pradėjo vaidinti pagrindinius vaidmenis filmuose „Billy Madison“, „Happy Gilmore“, „The Wedding Singer“, „The Waterboy“. Jis taip pat buvo scenarijaus rašytojas ir prodiuseris filmuose „Billy Madison“, „Happy Gilmore“, „The Wedding Singer“, „Little Nicky“ ir t. t.

 Filmografija 
 Metai  Lietuviškas pavadinimas  Originalus pavadinimas  Vaidmuo 2014  Vyrai, moterys ir vaikai  Men, Women & Children  Don Truby 2010  Džekas ir Džil  Jack and Jill  Jack/Jill 2011  Zoologijos sodo prižiūrėtojas  Zookeper  Kapucinas (įgarsino) 2011  Suvaidink mano žmoną  Just Go with It  Dr. Danny Maccabee 2010  Nebrendylos  Grown Ups  Lenny Feder 2009  Juokingi žmonės  Funny People  George Simmons 2008  Vakaro pasakojimai  Bedtime Stories  Skeeter Bronson 2008  Su kirpėju Zohanu geriau nejuokauk!  You don’t mess with the Zohan  Zohan 2007  O dabar jus skelbiu Čaku ir Lariu  I Now Pronounce You Chuck and Larry  Chuck Levine 2007  Ištuštėjęs miestas  Reign Over Me  Charlie Fineman 2006  Klik! Arba gyvenimas pagreitintai  Click  Michael Newman 2005  Ilgiausias Jardas  The Longest Yard  Walter Sparrow/Fingerling 2004  Visados kaip pirmą kartą  50 First Dates  Dick Harper 2004  Ispangliška  Spanglish  John Clasky 2003  Psichoterapija  Anger Managment  Dave Buznik 2002  Aštuonios beprotiškos Adamo Sandlerio naktys  Adam Sandler’s Eight Crazy Nights  Davey Stone, Eleonore Duval, briedis (įgarsino) 2002  Apsvaigę nuo meilės  Punch-Drunk Love  Barry Egan 2001  Gyvūnas  The Animal  Piktas miestietis 2000  Šėtoniškasis Nikis  Little Nicky  Nikis 1999  Kietas tėtušis  Big Daddy  Sonny Kaufax 1998  Stadiono vaikis  The Waterboy  Robert 'Bobby' Boucher Jr. 1998  Vestuvių dainininkas  The Wedding Singer  Robbie 1996  Atsparus kulkoms  Bulletproof  Moses 1996  Laimigasis Gilmoras  Happy Gilmore  Happy Gilmore 1995  Bilis Medisonas  Billy Medison  Billy Medison 1994  Kvaileliai  Airheads  Pip 1994  Pakvaišėliai  Mixed Nuts  Louie 1993  Kiaušingalviai  Coneheads  Carmine 1986   Going overboard  Schecky Moskowitz

 Apdovanojimai 

Gijón International Film Festival

 2002 m. geriausias aktorius („Punch Drunk Love“)

Vaikų pasirinkimo apdovanojimas

 1999 m. mėgstamiausias aktorius („Waterboy“)
 2000 m. mėgstamiausias aktorius („Big Daddy“)
 2003 m. mėgstamiausias aktorius („Mr. Deeds“)
 2003 m. mėgstamiausias animacinio filmo balsas („Adam Sandler’s Eight Crazy Nights“)

MTV filmų apdovanojimas

 1996 m. geriausia kova („Happy Gilmore“) pasidalino su Bob Barker
 1998 m. geriausias bučinys („The Wedding Singer“)
 2000 m. geriausias komedijinio žanro pasirodymas („Big Daddy“)
 2004 m. geriausia komanda („50 First Dates“) pasidalino su Drew Barrymore

Žmonių pasirinkimo apdovanojimas (JAV)

 2000 m. mėgstamiausia kino filmo žvaigždė komedijos žanre
 2005 m. mėgstamiausias ekrano temperamentas
 2006 m. mėgstamiausias komediantas

Auksinės avietės apdovanojimas

 2000 m. blogiausias aktorius („Big Daddy“)

Paauglių pasirinkimo apdovanojimas

 2001 m. geriausias komediantas
 2002 m. geriausias komediantas
 2004 m. geriausias komediantas
 2004 m. geriausias komedijos žanro aktorius
 2005 m. geriausias komediantas
 2006 m. geriausias komediantas

 Nuorodos 



Sandler